_:n268256259262465e847431aaa0f92db1xb13
<http://schema.org/reviewBody>
"4*/5*\nOd autorky som už čítala Dcéru zimy, ktorá bola úžasná a užila som si ju o trochu viac než Syna podsvetia. Zatiaľ čo tá, bola pre mňa rozprávková, Syn podsvetia mi prišiel ako niečo úplne odlišné, no itak známe. V knihe máme výpravu piatich postáv do podsvetia, každý má vlastné dôvody prečo tam ide, no ich príbehy sa postupne odhaľujú a dozvieme sa o nich viac a viac. Miestami mi knižka prišla zdĺhavá a trošku slabšia ako Dcéra zimy, ale ako fantasy so slovanskou mytológiou je to skvelé a veľmi mi sedí štýl písania. A samozrejme nesmiem zabudnúť zmieniť kopec citátov a myšlienok, ktoré boli zasadené do riadkov. \n\n„Niekedy nestačí len starať sa o veci s láskou. Občas o ne musíš zabojovať.“\n\n„Ak vám čierna mačka skríži cestu, neznamená to nešťastie. Znamená to len, že sa náhli do podsvetia.“\n\n„Ak chceme lietať, najprv skočíme do prázdna, potom roztiahneme krídla.”\n\n„Aj tí najsilnejší majú právo byť zraniteľní. Aj tí najodvážnejší majú právo na strach.“\n\n„Hnev nie je zlý. Hnev môže byť prospešný. Musí však byť správne nasmerovaný.“"
<https://www.martinus.sk/927239-syn-podsvetia/kniha?z=E4UVUS>